
PROIECT DE HOTĂRÂRE
 privind transmiterea din proprietatea publică a Statului Român şi din administrarea Ministerului Transporturilor în proprietatea publică a Municipiului Timişoara şi în administrarea Consiliului Local al Municipiului Timişoara, sectorului de drum DN 6 km 560+100 – 564+730
 Consiliul Local al Municipiului Timişoara
Având în vedere Referatul nr. SC2017-              /                     - al Primarului Municipiului Timişoara, domnul  NICOLAE ROBU;
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistica, amenajarea teritoriului si patrimoniu,Comisiei pentru administrarea domeniului public si privat, servicii publice si comerţ, regii autonome si societăţi comerciale, Comisiei pentru administraţie locala, juridica, ordine publica, drepturile omului si probleme ale minorităţilor si Comisiei pentru cultura, ştiinţă, învăţământ, sănătate, protecţie socială, turism, ecologie, sport si culte, din cadrul Consiliului Local al Municipiului Timisoara;
	Având în vedere adresa nr. 40/758/25.05.2017 a Direcţiei Regionale de Drumuri şi Poduri Timişoara  - Compania Naţională de Administrare a Infrastructurii Rutiere;
	Având în vedere Ordonanţa Guvernului nr. 43/1997 privind regimul drumurilor;
	Având în vedere prevederile Ordonanţei de Urgenţă a Guvernului nr. 195/2002 privind circulaţia pe drumurile publice;
	În baza prevederilor  art. 867-870 din Codul civil;
	În conformitate cu prevederile art. 36 alin (2) din Legea nr. 215/2001 privind administraţia publică locală, republicată şi modificată;
 În temeiul art. 45 din Legea nr. 215/2001 privind administraţia publică locală, republicată şi modificată;
H O T Ă R Ă Ş T E :
Art. 1: Se aprobă transmiterea din proprietatea publică a Statului Român şi din administrarea Ministerului Transporturilor în proprietatea publică a Municipiului Timişoara şi în administrarea Consiliului Local al Municipiului Timişoara, sectorului de drum DN 6 km 560+100 - 564+730, conform Anexei care face parte integrantă din prezenta hotărâre.
Art. 2: La data intrarii în vigoare a prezentei hotărâri, Hotărârea Consiliului Local al Municipiului Timişoara nr. 419/12.09.2014 se revocă.
Art. 3: Cu aducerea la îndeplinire a prezentei hotărâri se încredinţează  Direcţia Edilitară şi Direcţia Clădiri, Terenuri şi Dotări Diverse din cadrul Primăriei Municipiului Timişoara.
Art. 4: Prezenta hotărâre se comunică:
	- Instituţiei Prefectului - Judeţul Timiş;
	- Primarului Municipiului Timişoara;
	- Serviciului Juridic;
	- Direcţiei Economice;
	- Direcţiei Clădiri, Terenuri şi Dotări Diverse;
	- Direcţiei Edilitare;
	- Direcţiei de Mediu;
	- Direcţiei Comunicare;
	- Direcţiei Poliţia Locală;
	- Corpului de Control şi Antifraudă al Primarului; 
	- Biroului Managementul   Calităţii; 
	- Biroului Audit;
	- Direcţiei Regionale de Drumuri şi Poduri Timişoara;
	- Mass - media locale.
	 Preşedinte de şedinţă,
 Consilier  	
	



